title: Регламент за изпълнение (ЕС) № 747/2011 на Комисията от 28 юли 2011 година относно определянето на минималния размер на митото в отговор на подаването на тръжни оферти за втората частична покана за участие в търг в рамките на тръжната процедура, открита с Регламент за изпълнение (ЕС) № 634/2011

text:
               29.7.2011

               BG

               Официален вестник на Европейския съюз

               L 197/10

         РЕГЛАМЕНТ ЗА ИЗПЪЛНЕНИЕ (ЕС) № 747/2011 НА КОМИСИЯТА
   от 28 юли 2011 година
   относно определянето на минималния размер на митото в отговор на подаването на тръжни оферти за втората частична покана за участие в търг в рамките на тръжната процедура, открита с Регламент за изпълнение (ЕС) № 634/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като има предвид, че:

               (1)

               С Регламент за изпълнение (ЕС) № 634/2011 (2) се открива постоянна тръжна процедура за внос на захар, попадаща под код по КН 1701 с намалено мито за пазарната 2010—2011 година.

               (2)

               Съгласно член 6 от Регламент за изпълнение (ЕС) № 634/2011, според броя получени тръжни оферти в отговор на частични покани за участие в търг, Комисията или определя минимално мито, или решава да не го определи за всеки осемцифрен код по КН.

               (3)

               На базата на получените тръжни оферти в отговор на втората частична покана за участие в търг се определя минимално мито за някои осемцифрени кодове за захар, попадаща под код по КН 1701, и не се определя минимално мито за останалите осемцифрени кодове за захар, попадаща под код по КН 1701.

               (4)

               С цел да се подаде бърз сигнал към пазара и да се гарантира ефективното управление на мярката, настоящият регламент следва да влезе в сила в деня на публикуването му в Официален вестник на Европейския съюз.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Относно втората частична покана за участие в търг в рамките на тръжните процедури, открити с Регламент за изпълнение (ЕС) № 634/2011, за които важи срокът за подаване на тръжни оферти до 27 юли 2011 г., се определя или не минимално мито по осемцифрените кодове за захар, попадаща под код по КН 1701, както е предвидено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 28 юли 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 170, 30.6.2011 г., стр. 21.

      ПРИЛОЖЕНИЕ

         Минимални мита

                  (EUR/тон)

                  Осемцифрен код по КН

                  Минимално мито

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              Не се определя минимално мито (отхвърлени са всички оферти).

                              (X)

                              Няма оферти.


title: Регламент за изпълнение (ЕС) № 709/2013 на Комисията от 24 юли 2013 година за изменение на Регламент (ЕС) № 717/2010 относно класирането на някои стоки в Комбинираната номенклатура

text:
               25.7.2013

               BG

               Официален вестник на Европейския съюз

               L 200/12

         РЕГЛАМЕНТ ЗА ИЗПЪЛНЕНИЕ (ЕС) № 709/2013 НА КОМИСИЯТА
   от 24 юли 2013 година
   за изменение на Регламент (ЕС) № 717/2010 относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               В Регламент на Комисията (ЕС) № 717/2010 (2) така нареченият „температурен датчик за отработили газове“ се класира в код по КН 8533 40 10 като други променливи съпротивления.

               (2)

               Продуктът, класиран в Регламент (ЕС) № 717/2010, следва да се счита за постоянно съпротивление, тъй като неговото съпротивление не е променливо по желание, а зависи само от температурата. Следователно е необходимо да се промени класирането на продукта в код по КН 8533 21 00.

               (3)

               Поради това Регламент (ЕС) № 717/2010 следва да бъде съответно изменен.

               (4)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 717/2010 се заменя с текста от приложението към настоящия регламент.
   Член 2
   Обвързващата тарифна информация, издадена от митническите органи на държавите членки, която не е в съответствие с Регламент (ЕС) № 717/2010, изменен с настоящия регламент, може да продължи да бъде ползвана за срок от три месеца, считано от датата на влизане в сила на настоящия регламент, съгласно член 12, параграф 6 от Регламент (ЕИО) № 2913/92 на Съвета (3).
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юли 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 210, 11.8.2010 г., стр. 24.

      (3)  ОВ L 302, 19.10.1992 г., стр. 1.

      ПРИЛОЖЕНИЕ

            „ПРИЛОЖЕНИЕ

                        Описание на стоките

                        Класиране
                        (код по КН)

                        Основания

                        (1)

                        (2)

                        (3)

                        Продукт (наречен „температурен датчик за отработили газове“), който се състои от:

                                    —

                                    термистор с мощност, непревишаваща 20 W, в свой собствен корпус,

                                    —

                                    болт за закрепване,

                                    —

                                    стебло за улесняване на закрепването в изпускателната уредба на превозното средство,

                                    —

                                    електрически кабел с термоустойчива вложка, чрез който продуктът се свързва с щифт, който от своя страна позволява свързване със системата за управление на двигателя на превозното средство.

                              В зависимост от температурата термисторът променя своето съпротивление. При свързване промяната в съпротивлението предизвиква промяна в големината на електричния ток, който се подава към системата за управление на двигателя.
                        Продуктът не може да преобразува електричния ток на изхода в измерване на температурата или да показва температурата.

                        8533 21 00

                        Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8533 и 8533 21 00.
                        Класирането в позиция 9025 като термометър или част от него се изключва, тъй като продуктът не може да измерва или да показва температурата.
                        Продуктът е нелинейно съпротивление, чиято стойност зависи от температурата и не се променя по желание (вж. също така Обяснителните бележки към Хармонизираната система за позиция 8533 буква A), точка 5) и Б).
                        Следователно продуктът трябва да бъде класиран в код по КН 8533 21 00 като други постоянни съпротивления за мощност, непревишаваща 20 W.“